|  |
| --- |
| **Δ 10: Η ΤΕΧΝΗ (ΤΗΣ ΑΡΧΑΪΚΗΣ ΠΕΡΙΟΔΟΥ)** |

**Επίδραση της τέχνης της Ανατολής και της Αιγύπτου**στην ελληνική αρχαϊκή τέχνη.

**ΚΟΡΥΦΑΙΕΣ ΔΗΜΙΟΥΡΓΙΕΣ ΤΗΣ ΠΕΡΙΟΔΟΥ**:

α. οικοδομούνται λίθινοι ναοί (οι πρώτοι μνημειακοί ναοί της αρχαίας Ελλάδας)

β. **δημιουργούνται λίθινα αγάλματα σε φυσικό και υπερφυσικό μέγεθος**

**ΑΡΧΑΪΚΟΙ ΝΑΟΙ**

**ΥΛΙΚΑ ΚΑΤΑΣΚΕΥΗΣ: πέτρα και μάρμαρο**

**ΔΟΜΗ ΕΛΛΗΝΙΚΟΥ ΝΑΟΥ**

**Πρόναος=**  ανοικτός προθάλαμοςμε δύο κίονες

**Σηκός =κυρίως δωμάτιο**

**Οπισθόδομος=** ανοικτό δωμάτιο πίσω

**Πτερό=** κιονοστοιχία γύρω από το κτίριο

**ΡΥΘΜΟΙ ΕΛΛΗΝΙΚΩΝ ΝΑΩΝ**

|  |  |
| --- | --- |
| **ΔΩΡΙΚΟΣ ΡΥΘΜΟΣ** | **ΙΩΝΙΚΟΣ ΡΥΘΜΟΣ** |
| Διαμορφώθηκε στα δωρικά κέντρα της Πελοποννήσου | Διαμορφώθηκε στα ιωνικά κέντρα του Αιγαίου & της Μ.Ασίας |
| Ο δωρικός κίονας είναι πιο κοντός, βαρύς και αυστηρός | ο ιωνικός είναι ψηλότερος, κομψότερος με πλούσια διακόσμηση στην επάνω απόληξή του **–στο κιονόκρανο–,** που αναγνωρίζεται εύκολα από τις έλικες στις οποίες καταλήγει. |

**ΔΙΑΚΟΣΜΗΣΗ ΝΑΩΝ**

Ανάγλυφα και ολόγλυφα λιοντάρια και μυθολογικά τέρατα, καθώς και μυθολογικά θέματα διακοσμούν συχνά το επάνω μέρος των ναών. Πρόκειται για τα **αρχιτεκτονικά γλυπτά.**

**ΑΓΑΛΜΑΤΑ**

**ΥΛΙΚΑ:** ασβεστόλιθος , μάρμαρο

**Αιτίες γέννησης της μεγάλης γλυπτικής**

Α)Τα εμπορικά ταξίδια στην Αίγυπτο και η αφθονία μαρμάρου στη Νάξο

Β) Η συγκέντρωση πλούτου από τους αριστοκράτες και τις πόλεις

**ΜΟΡΦΕΣ ΑΓΑΛΜΑΤΩΝ**  
Οι νεαροί άνδρες – **κούροι–** παριστάνονται ορθοί, γυμνοί, με καλογυμνασμένα σώματα και πλούσια κόμη.

Οι νεαρές κοπέλες – **κόρες** – ορθές, κομψά ντυμένες, καλοχτενισμένες, στολισμένες με πλήθος κοσμημάτων.

Οι άρχοντες και οι αξιοσέβαστες γυναίκες (οικοδέσποινες και ιέρειες) καθιστοί σε θρόνους και σκαμνιά.

Οι συμποσιαστές μισοξαπλωμένοι σε ανάκλιντρα.

Yπάρχουν επίσης αγάλματα ντυμένων κούρων, κούρων με προσφορές στους θεούς (αναθέτες), ιππέων, πολεμιστών, μυθικών τεράτων, όπως οι σφίγγες και οι σειρήνες, προσωποποιήσεων της ιδέας της νίκης (Νίκες), διαφόρων ζώων (λιοντάρια, άλογα, πουλιά κ.ά.).

Δε λείπουν βέβαια και τα αγάλματα θεών.

Οι νεότεροι παριστάνονται όπως οι κούροι (Απόλλωνας) και οι κόρες (Αθηνά, Άρτεμη, Ήρα)

Οι θεοί που βρίσκονταν σε ώριμη ηλικία (Δίας, Διόνυσος), όπως οι ντυμένοι κούροι.

Ωστόσο, οι θεοί διακρίνονται εύκολα από τα χαρακτηριστικά σύμβολα της θεϊκής δύναμής τους: τόξο, βέλος ή μουσικό όργανο για τον Απόλλωνα, κεραυνός για τον Δία κ.ά.

Όλες οι μορφές στέκουν ακίνητες απέναντι στον θεατή, με μόνο σημάδι κίνησης την προβολή του αριστερού ποδιού, και δράσης, ανάλογα με το θέμα, το λύγισμα των χεριών.

Σπουδαία έργα τέχνης είναι και οι ανάγλυφες επιτάφιες πλάκες – **επιτύμβιες** στήλες.

**Άνθηση της κεραμικής**

**Διακόσμηση**

α) φυτική, που επηρεάζεται έντονα από την Ανατολή,

β) εικονιστική – σκηνές από τον μύθο και την καθημερινή ή θρησκευτική ζωή.

**Τεχνικές για τη διακόσμηση των αγγείων**

Μεγάλα κέντρα, όπως η Κόρινθος τον 7ο και η Αθήνα τον 6ο αιώνα π.Χ., εφευρίσκουν νέες τεχνικές

|  |
| --- |
| **Α)η μελανόμορφη:** οι μορφές και τα κοσμήματα βάφονται ολόμαυρα πάνω στην κοκκινωπή επιφάνεια των αγγείων, ενώ οι λεπτομέρειες δηλώνονται με χάραξη. |

|  |
| --- |
| **Β)η ερυθρόμορφη** : είναι η αντίστροφη της μελανόμορφης. Τώρα οι μορφές είναι κόκκινες πάνω στη μαύρη γυαλιστερή επιφάνεια των αγγείων. |

Συγχρόνως ανθίζουν η μεταλλοτεχνία, η μικροτεχνία, τα ειδώλια από πηλό και χαλκό.